Мышқəак раҧхьа иаркын Аҧсныи Қырҭтәылеи рҳәаа аушьҭырҭа- агәаҭарҭатә ҭыҧқәа ҩба.
09.03.2017
Ҧшьымш раҧхьа Аҧсныи Қырҭтәылеи рҳәаа аҟны иаркын аушьҭырҭа- агәаҭарҭатә ҭыҧқәа ҩба.
Иааидкыланы Егры аӡиас ахықәала агәаҭарҭатә- аушьҭырҭатә ҭыҧқәа хәба аартын рызегь аус руан, Гал араион ауааҧсыра ахыҵырҭа хада ашҟа ацара - аара ахьырцәыуадаҩыз иахҟьаны. Аха аҵыхәтәантәи аҩышықәса рыҩныҵҟала, араион аладатәи ахәҭа иаҵанакуа ақыҭақәа рышҟа уназго амҩадуқәа рҟны акаҭран шьҭаҵан. Убри азоуп ахыҵырҭақәа акакала ргәашәқәа раркра изалагаз.
Уажәазы Егры аӡиас ахықәала Аҧсныи Қырҭтәылеи рҳәаа аҟны иаартуп ахысырҭақәа ҩба. Урҭ рахьтә акы ихадоу Егры аӡиас ихыу ацҳа хада ауп. Анаҩстәи Егрытәи агидрофымцастанциа азааигәара. Иара макьана аус ауеит азааигәара иҟоу ақыҭақәа рышҟа уназго автотранспорттә мҩа ахьеиҭашьақәыргылам иахҟьаны. Иҳәатәуп, ахыҵырҭақәа анадаркы анаҩс, Қырҭтәылаҟа ииасырц зҭахыу Гал араион ауааҧсыра рзы ацҳа хадеи , ақыҭақәеи ауаа мҩанызго автотранспорт шрыбжьоу.
Аҧснытәи аҳәаахьчаҩцәа ражәақәа рыла, Галтәи ацҳа хадала Қырҭтәыла ицо- иаауа рхыҧхьаӡара маҷк ацлара русура зынӡа иамыруадаҩит. Иҳәатәуп убасгьы, аҳәаа ахысырҭақәа рыркьаҿра иахҟьаны аҳәаахьчаҩцәа аӡәгьы усурҭада дшаанымхаз. Дара ииагоуп аус зуа егьырҭ агәаҭарҭа- аушьҭырҭатә ҭыҧқәа рышҟа.
Д.Инаҧшьба, А. Агәхаа, АТ.
630
Ҧшьымш раҧхьа Аҧсныи Қырҭтәылеи рҳәаа аҟны иаркын аушьҭырҭа- агәаҭарҭатә ҭыҧқәа ҩба.
Иааидкыланы Егры аӡиас ахықәала агәаҭарҭатә- аушьҭырҭатә ҭыҧқәа хәба аартын рызегь аус руан, Гал араион ауааҧсыра ахыҵырҭа хада ашҟа ацара - аара ахьырцәыуадаҩыз иахҟьаны. Аха аҵыхәтәантәи аҩышықәса рыҩныҵҟала, араион аладатәи ахәҭа иаҵанакуа ақыҭақәа рышҟа уназго амҩадуқәа рҟны акаҭран шьҭаҵан. Убри азоуп ахыҵырҭақәа акакала ргәашәқәа раркра изалагаз.
Уажәазы Егры аӡиас ахықәала Аҧсныи Қырҭтәылеи рҳәаа аҟны иаартуп ахысырҭақәа ҩба. Урҭ рахьтә акы ихадоу Егры аӡиас ихыу ацҳа хада ауп. Анаҩстәи Егрытәи агидрофымцастанциа азааигәара. Иара макьана аус ауеит азааигәара иҟоу ақыҭақәа рышҟа уназго автотранспорттә мҩа ахьеиҭашьақәыргылам иахҟьаны. Иҳәатәуп, ахыҵырҭақәа анадаркы анаҩс, Қырҭтәылаҟа ииасырц зҭахыу Гал араион ауааҧсыра рзы ацҳа хадеи , ақыҭақәеи ауаа мҩанызго автотранспорт шрыбжьоу.
Аҧснытәи аҳәаахьчаҩцәа ражәақәа рыла, Галтәи ацҳа хадала Қырҭтәыла ицо- иаауа рхыҧхьаӡара маҷк ацлара русура зынӡа иамыруадаҩит. Иҳәатәуп убасгьы, аҳәаа ахысырҭақәа рыркьаҿра иахҟьаны аҳәаахьчаҩцәа аӡәгьы усурҭада дшаанымхаз. Дара ииагоуп аус зуа егьырҭ агәаҭарҭа- аушьҭырҭатә ҭыҧқәа рышҟа.
Д.Инаҧшьба, А. Агәхаа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями